钦定古今图书集成/理学汇编/文学典/第048卷 > 杜正藏
## 钦定古今图书集成/理学汇编/文学典/第048卷 > 杜正藏

按《隋书文学传》：“正藏，字为善，尤好学，善属文。弱冠举
秀才，授纯州行参军，历下邑正。大业中，学业该通，应
诏举秀才。兄弟三人，俱以文章一时诣阙，论者荣之。
著碑诔铭颂诗赋百馀篇。又著文章体式，大为后进
所宝，时人号为文轨。乃至海外高丽、百济亦共传习，
称为《杜家新书》。”